es gl gl gl gl ast gl gl eu gl gl gl ca gl gl es en gl pt pt gl gl es gl es gl gl gl gl gl gl gl gl gl gl gl gl gl gl gl en pt es
A Federación ten como misión conseguir a plena inclusión das persoas con discapacidade en tódolos ámbitos da sociedade, a través da defensa e promoción dos seus dereitos, da reivindicación do cambio social, da potenciación e coordinación do asociacionismo e da prestación de servizos que satisfagan as súas necesidades e expectativas.
A Federación ten como visión un movemento asociativo consolidado e amplamente recoñecido pola sociedade en xeral, polos seus valores, compromiso e liderado nas metodoloxías de traballo e na búsqueda da excelencia nas actuacións dirixidas o grupo social de persoas con discapacidade.
COGAMI LUGO defínese como unha entidade que carece expresamente de animo de lucro, independente e libre, aconfesional, apartidista, non gobernamental, de carácter voluntario, e poderá solicita-la súa declaración de utilidade pública.
A Federación basea a súa actuación nos seguintes  principios e valores:
Solidariedade entre os seus membros.
O impulso da participación dos seus membros en tódalas súas actuacións.
A Transparencia e publicidade na xestión e actuación das entidades.
Defensa das necesidades xerais por enriba de intereses particulares.
Desbotar protagonismos e actitudes competitivas.
A defensa do grupo social como titulares de dereitos evitando as mensaxes sentimentalistas, paternalistas e asistenciais.
Os valores que a Cogami Lugo propugna son a consideración das persoas con discapacidade como suxeitos titulares de dereitos e deberes, a calidade na actuación das entidades, a eficacia e a eficiencia, a mellora continua, o compromiso polo conxunto do grupo de persoas con discapacidade.
© 2017 Federación Cogami Lugo. Todos los derechos reservados